A dzsungel könyve 1996 óta töretlen népszerűséggel fut a Pesti Színházban, nézők százezrei látták már. 29 év elteltével, 2025. január 4-én, kibővített díszlettel, grandiózus színpaddal, valamint parádés szereposztással mutatjuk be Hegedűs D. Géza rendezését a győri Audi Arénában. A győri előadás szereplői: Reider Péter, Borbiczki Ferenc, Reviczky Gábor, Majsai-Nyilas Tünde, Brasch Bence, Medveczky Balázs, Szántó Balázs, Ötvös András, Virágh Panna, Illés Adrián, Kovács Olivér, Subicz Vilmos. A musical szövegkönyvét Békés Pál, dalszövegeit Geszti Péter írta, zenéjét Dés László szerezte. Színlap és jegyvásárlás: https://bit.ly/4fpbVRI Facebook esemény: https://fb.me/e/5FuUCzwej
Dürrenmatt korszakos alkotása, Az öreg hölgy látogatása nem véletlenül vált a világ színpadainak egyik legnépszerűbb darabjává. A sötét humorral átszőtt, fordulatos történet Rudolf Péter rendezésben megérinti, elgondolkodtatja és magával ragadja a nézőket. Ez a tragikus komédia tűpontos képet fest az emberi természetről és felveti a kérdést, hogy mi mindenre képesek az emberek a pénzért? Az évben utoljára december 30-án látható a Vígszínházban. További időpontok: 2025. január 19. és február 13. Színlap és jegyvásárlás: https://www.vigszinhaz.hu/Az_oreg_holgy_latogatasa_1_1 Az előadás főbb szereplői: Hegyi Barbara, Hegedűs D. Géza, Balázsovits Edit, Rigó Mária e.h., Ertl Zsombor, Kőszegi Ákos, Seress Zoltán, Gados Béla, Fesztbaum Béla.
A legújabb vígszínházi bemutatónk, Az ember, aki elvesztette az időt Csehov műveire épül. Elsősorban is a Platonovra, de felismerhetőek benne motívumok a Cseresznyéskertből, a Ványa bácsiból és a Sirályból is. „Kerestünk formákat, utakat – a szövegben és a rendezésben is – arra, hogy miként lehet ma elmesélni Csehov történeteit, és hogyan tudnak érvényessé válni az ő mondatai, gondolatai” – emeli ki az előadás rendezője, Bodó Viktor, akinek A revizor, a Koldusopera és A kastély után, ez a negyedik munkája a Vígszínház társulatával. Az előadásban színpadra lép: Ötvös András, Kovács Patrícia, Nagy-Kálózy Eszter, Orosz Ákos, Radnay Csilla, ifj. Vidnyánszky Attila, Hegyi Barbara, Méhes László, Halász Judit, Hegedűs D. Géza, Horváth Szabolcs, Kövesi Zsombor, Ertl Zsombor, Dino Benjamin, Zoltán Áron, Virágh Panna m.v. Az évben utoljára december 20-án láthatja a közönség az előadást. További időpontok: 2025. január 5., 15., 16., 17., február 1., 4., 12. és 15. Színlap és jegyvásárlás: https://www.vigszinhaz.hu/Az_ember_aki_elvesztette_az_idot
Felolvasószínház a Víg Szalonban 2025. január 11-én szombaton este Florian Zeller Mielőtt elrepül című művét láthatják a Szalonban felolvasószínházi előadás formájában. Az esemény a Szalon Felolvasó sorozat része. André és Madeleine 50 éve élnek boldog, szerető házasságban. Ezen a hétvégén a két lányuk meglátogatja őket, de valahogy minden olyan furcsának, szokatlannak tűnik. Érkezik egy csokor virág – de nem tudjuk ki küldte és miért. A múltból felbukkan egy nő – de nem tudjuk ki lehet és mit akar... André egyre inkább úgy érzi, hogy a többiek számára ő már igazából nincs is jelen... Florian Zeller műve mélyen megindító vallomás a szerelemről, a veszteségről és a hiány elviselhetetlen fájdalmáról. A szerző egy másik művét, Az apát évek óta nagy sikerrel játsszuk a Pesti Színházban, a Mielőtt elrepül sok rokonságot és párhuzamot mutat vele, de más rétegeit is feltárja a családi kapcsolatoknak: a házasságnak és a szülő-gyerek viszonynak. Szereplők: Halász Judit, Bálint András, Balázsovits Edit, Radnay Csilla, Hegyi Barbara és Wunderlich József Rendező: Bölkény Balázs Színlap és jegyvásárlás: https://www.vigszinhaz.hu/Szalon_Felolvaso Víg Szalon: 1136 Budapest, Hegedűs Gyula utca 2. Szeretnénk felhívni vendégeink figyelmét, hogy a Víg Szalon NEM akadálymentesített helyszín!
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |